text: Verdens største fly landede i Skrydstrup
  11 juni 2010 kl. 12.42
  Verdens største fly landede i aftes ved 19-tiden i Skydstrup.
  Mastodonten hedder Antonov 225 og er en russisk produceret kæmpe.
  Snuden blev åbnet ind til lasten - to prototyper af vindmøllevinger produceret i Kina. De har taget den 12 timer lange tur til Danmark for at blive kvalitetstestet hos LM Glasfiber i Lunderskov.
  Inden vingerne blev taget ud af flyet fik blandt andre ansatte og deres familier fra LM Glasfiber lov til at gå en tur i den 88,4 m lange metalkasse.
  De 42 meter lange vinger blev lirket ud af flyets store mave. Stille og roligt.
  Antonov 225 vejer 640 ton, så vindmøllelasten på 12 tons var ingenting.
  